钦定古今图书集成/明伦汇编/官常典/第479卷 > 尉兴敬
## 钦定古今图书集成/明伦汇编/官常典/第479卷 > 尉兴敬

按《北齐书·尉长命传》：“长命子兴敬，便弓马，有武艺，高
祖引为帐内都督，出为常山公府参军事，赐爵集中
县伯。晋州民李小兴群聚为贼，兴敬随司空韩轨讨
平之，进爵为侯。高祖攻周文帝于邙山，兴敬因战为
流矢所中，卒赠泾岐豳三州军事，爵为公，谥曰闵庄。
高祖哀惜之，亲自临吊，赐其妻子禄，如兴敬存焉。子”
士林嗣。